CELEX: 52014PC0169
Language: lt
Date: 2014-03-18
Title: Pasiūlymas TARYBOS REGLAMENTAS kuriuo iš dalies keičiamos Reglamento (ES) Nr. 43/2014 nuostatos dėl ICES IIa, IIIa ir IV zonų ES vandenyse sužvejojamo paprastųjų tobių kiekio apribojimų

|
			
		
		
		52014PC0169
		
			Pasiūlymas TARYBOS REGLAMENTAS kuriuo iš dalies keičiamos Reglamento (ES) Nr. 43/2014 nuostatos dėl ICES IIa, IIIa ir IV zonų ES vandenyse sužvejojamo paprastųjų tobių kiekio apribojimų /* COM/2014/0169 final - 2014/0092 (NLE) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Tarybos reglamentu (ES) Nr. 43/2014 2014
metams nustatytos tam tikrų žuvų išteklių ir žuvų
išteklių grupių žvejybos galimybės, taikomos Sąjungos
vandenyse žvejojantiems laivams ir kai kuriuose Sąjungai nepriklausančiuose
vandenyse žvejojantiems Sąjungos laivams. Šiame reglamente daugiausia
dėmesio skiriama Atlanto vandenyno ir Šiaurės jūros ištekliams.
Šios žvejybos galimybės jų galiojimo laikotarpiu paprastai keliskart
iš dalies keičiamos. 
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Netaikoma.
3.           TEISINIAI PASIŪLYMO
ASPEKTAI
Pasiūlymu siekiama iš dalies pakeisti
Reglamentą (ES) Nr. 43/2014, kad ICES IIa, IIIa ir IV zonose
būtų leidžiama žvejoti paprastuosius tobius. Siūlomi žvejybos
lygiai atitinka Tarptautinės jūrų tyrinėjimo tarybos (ICES)
2014 m. vasario 21 d. pateiktą mokslinę rekomendaciją
dėl šių išteklių. 
2014/0092 (NLE)
Pasiūlymas
TARYBOS REGLAMENTAS
kuriuo iš dalies keičiamos Reglamento
(ES) Nr. 43/2014 nuostatos dėl ICES IIa, IIIa ir IV zonų ES vandenyse
sužvejojamo paprastųjų tobių kiekio apribojimų
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 43 straipsnio 3 dalį,
atsižvelgdama į Europos Komisijos
pasiūlymą[1],
kadangi:
(1)       ICES IIa, IIIa ir IV
zonų ES vandenyse sužvejojamas paprastųjų tobių kiekis
Reglamento (ES) Nr. 43/2014 IA priede apribotas iki nulio, kol
Tarptautinė jūrų tyrinėjimo taryba (ICES) pateiks
atitinkamą rekomendaciją;
(2)       ICES rekomendaciją
dėl šių išteklių pateikė 2014 m. vasario 21 d.,
todėl jau galima nustatyti atitinkamą BLSK – bendrą
paprastųjų tobių kiekį, leidžiamą sužvejoti šiame
rajone, kuris siekiant išvengti vietinių išteklių išeikvojimo
suskirstytas į septynis valdymo rajonus. Skirstant žvejybos šiuose valdymo
rajonuose kvotas reikėtų atsižvelgti į mainus, dėl
kurių susitarta su Norvegija po konsultacijų dėl žvejybos
teisių, surengtų pagal dvišalį žvejybos susitarimą su
Norvegija[2];
(3)       todėl Reglamento (ES)
Nr. 43/2014 IA priedas turėtų būti atitinkamai iš dalies
pakeistas;
(4)       Reglamente (ES)
Nr. 43/2014 numatyti sužvejojamo kiekio apribojimai atitinkamai taikomi
nuo 2014 m. sausio 1 d. Todėl šio reglamento nuostatos dėl
sužvejojamo kiekio apribojimų turėtų taip pat būti taikomos
nuo tos datos. Toks taikymas atgaline data nepažeis teisinio tikrumo ir
teisėtų lūkesčių apsaugos principų, nes
aptariamos žvejybos galimybės Reglamente (ES) Nr. 43/2014 buvo
apribotos iki nulio. Kadangi šio sužvejojamo kiekio apribojimo pakeitimas turi
įtakos Sąjungos laivų ekonominei veiklai ir žvejybos sezono
planavimui, šis reglamentas turėtų įsigalioti iš karto po
paskelbimo,
PRIĖMĖ ŠĮ
REGLAMENTĄ:
1 straipsnis
Reglamento (ES) Nr. 43/2014 pakeitimas
Reglamento (ES) Nr. 43/2014 IA priedas iš
dalies keičiamas pagal šio reglamento priedą.
2 straipsnis
Įsigaliojimas ir taikymas
Šis reglamentas įsigalioja kitą
dieną po jo paskelbimo Europos Sąjungos oficialiajame leidinyje.
Jis taikomas nuo 2014 m. sausio 1 d.
Šis reglamentas privalomas visas ir
tiesiogiai taikomas visose valstybėse narėse.
Priimta Briuselyje
                                                                       Tarybos
vardu
                                                                       Pirmininkas
[1]               OL C , , p. .
[2]               Europos ekonominės bendrijos ir Norvegijos
Karalystės susitarimas dėl žvejybos (OL L 226, 1980 8 29, p. 48).